Document ID: 32006R0415

NARIADENIE KOMISIE (ES) č. 415/2006
z 10. marca 2006,
ktorým sa mení a dopĺňa nariadenie (ES) č. 1572/2005, ktorým sa vyhlasuje stála verejná súťaž na ďalší predaj raže v držbe nemeckej intervenčnej agentúry na španielskom trhu
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1784/2003 z 29. septembra 2003 o spoločnej organizácii trhu s obilninami (1), a najmä na jeho článok 6,
keďže:
(1)
Podľa nariadenia Komisie (ES) č. 1572/2005 (2) vyhlásila nemecká intervenčná agentúra stálu verejnú súťaž na ďalší predaj 500 000 ton raže zo svojich zásob na španielskom trhu.
(2)
Čiastkové verejné súťaže, ktoré prebehli od otvorenia tejto verejnej súťaže, mali za následok takmer úplné vyčerpanie množstiev poskytnutých hospodárskym subjektom. Vzhľadom na vysoký dopyt zaznamenaný v posledných týždňoch a situáciu na trhu je vhodné poskytnúť nové množstvá a umožniť nemeckej intervenčnej agentúre pristúpiť k zvýšeniu množstva ponúknutého na ďalší predaj na španielskom trhu o 500 000 ton.
(3)
Nariadenie (ES) č. 1572/2005 by sa preto malo zodpovedajúcim spôsobom zmeniť a doplniť.
(4)
Opatrenia stanovené v tomto nariadení sú v súlade so stanoviskom Riadiaceho výboru pre obilniny,
PRIJALA TOTO NARIADENIE:
Článok 1
V článku 1 nariadenia (ES) č. 1572/2005 sa odsek 1 nahrádza takto:
„1. Nemecká intervenčná agentúra ponúkne na predaj 1 000 000 ton raže, ktorú má vo svojej držbe, na vnútorný trh Spoločenstva prostredníctvom stálej verejnej súťaže.“
Článok 2
Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 10. marca 2006

Labels: 3
18
17